Diari Oficial de la Generalitat Valenciana


Sumari del DOGV 9286, del 25-02-2022 (2022/1491)

RESOLUCIÓ de 16 de febrer de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es proveeix un lloc de treball, i se'n declara desert un altre, anunciats per la convocatòria 127/2021.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9286

Data del DOGV
:   25-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1491


Data del document
:   16-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 16 de febrer de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es proveeix un lloc de treball, i se'n declara desert un altre, anunciats per la convocatòria 127/2021. [2022/1491]  
Vistos els informes preceptius i vinculants, de la Direcció General de Funció Pública, de data 13 de gener de 2022, sobre compliment dels requisits de les persones participants en la cobertura del lloc de treball 27291, cap del Servei Pagaments Directes i Sol·licitud Única, i informe per a declarar desert el lloc de treball 37.24, cap del Servei de Promoció de la Dona en l'Àmbit Rural, de la convocatòria 127/2021 (Resolució de 2 de desembre de 2021, de la Direcció General de Funció Pública; DOGV 9231, 09.12.2021), per a la provisió pel procediment de lliure designació de dos llocs de treball de naturalesa funcionarial en la Conselleria d'Agricultura, Desenvolupament Rural, Emergència Climàtica i Transició Ecològica.  
Vist que per a la cobertura del lloc de treball 27701, cap del Servei Pagaments Directes i Sol·licitud Única, s'ha presentat únicament la sol·licitud del candidat al lloc, que compleix amb els requisits exigits en la convocatòria, pels seus coneixements en procediment administratiu i protecció de dades, protocol i organització de jornades de formació, reunions de treball presencials i per videoconferència, valencià i idiomes comunitaris, experiència en gestió de fons europeus, gestió d'expedients de sol·licitud única de la PAC, grups tècnics de coordinació del Ministeri d'Agricultura i Fons Espanyol de Garantia Agrària, i habilitats del candidat en planificació i coordinació d'equips tècnics, acreditat pel seu exercici en llocs de cap de secció i servei, segons consta en l'informe de data de 27 de gener de 2022, de la Direcció General de la PAC d'aquesta conselleria.  
Vist que per a la cobertura del lloc de treball 37521, cap del Servei de Promoció de la Dona en l'Àmbit Rural, finalitzat el termini de presentació de sol·licituds, no s'hi ha presentat cap participant.  
  
Per tot el que s'ha exposat i de conformitat amb el que s'estableix en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62.1 i 2 del Decret 3/2017, de 13 de gener, del Consell, que aprova el Reglament de selecció, provisió de llocs de treball i mobilitat del personal de la funció pública valenciana, resolc:  
Nomenar Ángel Marhuenda Fluixà, funcionari de carrera, amb NRP.....657W0, com a cap del Servei Pagaments Directes i Sol·licitud Única, grup A1, complement de destí nivell 28 i complement específic E050.  
Declarar deserta la provisió del lloc de treball número 37.924, cap del Servei Promoció de la Dona en l'Àmbit Rural, grup A1, complement de destí 28 i complement específic E050.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
Contra la present resolució que posa fi a la via administrativa es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació; o bé, recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que s'hi considere oportuna.  
  
  
València, 16 de febrer de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.